Suomen Punainen Risti jakaa avustuksia kymmenille tuhansille zimbabwelaisille EU:n tuella | Punainen Risti
Olet tässä:Etusivu › Suomen Punainen Risti jakaa avustuksia kymmenille tuhansille zimbabwelaisille EU:n tuella
Kansainvälisen Punaisen Ristin käteisjakeluoperaatio Zimbabwessa vuonna 2016.
Punainen Risti jakaa perheille kuukausittain käteisavustuksen, jolla voi ostaa ruokaa ja muita perustarvikkeita. Avustuksella saa noin kymmenen kiloa viljakasveja, 2,5 kiloa palkokasveja ja litran ruokaöljyä, kertoo Suomen Punaisen Ristin kansainvälisen avun suunnittelija Sari Autio.
Suomen Punaisen Ristin vetämään humanitaarisen avun hankkeeseen osallistuu myös Tanskan Punainen Risti, ja kaikki toiminnot tehdään tiiviissä yhteistyössä Zimbabwen Punaisen Ristin kanssa. Käteisavustukset jatkavat terveyttä ja katastrofivalmiutta edistävää kehitysyhteistyötä,jota Suomen Punainen Risti on tehnyt Zimbabwessa kahdenkeskisesti jo kymmenen vuoden ajan.